钦定古今图书集成/明伦汇编/氏族典/第084卷 > 胡珵
## 钦定古今图书集成/明伦汇编/氏族典/第084卷 > 胡珵

按《武进县志》：“珵，字德辉。陈东上书攻六贼，言者以珵
尝润色其书，忌之。会与李纲同舟东下，贬梧州，人号
苍梧太守。绍兴初，试玉堂，寻复原官，兼史馆校勘。赵
鼎当国，以熙丰元祐旧史属珵与张嵲修正。秦桧为
相，主和议。珵与朱松、凌景夏、常明、范如圭等合辞抗
疏，极言不可，而疏实出珵手，以忤桧引去。”